คือวันนี้ผมนอนเยอะมากและชอบนอนแบบถ้าเดิมๆซ้ำๆอยู่ประมาณ 1-2 ชั่วโมงและก็กลับมานอนใหม่อีกครั้ง และพอตกเย็นมาผมเล่นคอมและมือถือรวมกัน 2-4 ชม. และอยู่ดีดีมีการปวดหัวขึ้นมาข้างขวาและพอสักพักข้างหลังหูขวาก็บวมและเจ็บจี๊ดๆและรู้สึกมึนๆหัวแต่ไม่มีอาการไข้หรือไร อายุ14ปีครับ
สวัสดีค่ะ อาการปวดหัวแบบจี๊ดๆอาจเกิดจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา-ปวดไมเกรน มักปวดข้างเดียว มีคลื่นไส้-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งการดูแลตัวเองเบื้องต้น พักผ่อนให้เพียงพอ และนอนให้ได้ 8-10 ชั่วโมงติดต่อกัน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์ ลดการเล่นมือถือและการจ้องหน้าจอคอมพิวเตอร์นานๆสังเกตอาการถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์